text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Seinasta freist í dag at tekna seg til leiðararáðstevnuna!
text: #000002
text: Leygardagin verður stór ráðstevna í Leguhúsinum í Nesvík fyri sunnudagsskúlalærarar og juniorleiðarar, sum eru knýttir at SIMBA (barna- og juniorarbeiðnum hjá Kirkjuligu Heimamissiónini). Heitið á ráðstevnuni er ”Sami boðskapur í eini visuellari tíð”, og høvuðsundirvísari er Torben Østermark úr Danmark.
text: #000003
text: Ein tiltrongdur dagur at verða áfyltur
text: #000004
text: – Endamálið er í tveimum. Tað fyrra er at bjóða teimum, ið standa fyri sunnudagsskúlum og juniorarbeiðum um landið, leiðaramenning. Vit vilja bjóða teimum ein dag, har leiðarin sleppur at taka ímóti og verða áfyltur. Tí tað er krevjandi at vera leiðari í dag! Børnini lurta ikki longur bara við oyrunum, men eisini við eygunum! Tí vilja vit eisini geva leiðarum íblástur til ta visuellu síðuna av at bera ein boðskap fram, sum fangar børnini, sigur Erla Mortensen, samskipari, ið skipar fyri ráðstevnuni saman við øðrum.
text: #000005
text: Høvuðsundirvísari er danin Torben Østermark, ið er leiðari og evangelistur fyri Friluftsmissionen. Hann hevur drúgvar royndir við at bera kristna boðskapin fram á gøtum og torgum fyri fólki, ið einki kenna til kristna boðskapin, og har tað hevur stóran týdning, at munnligi parturin verður stuðlaður av nøkrum áhugaverdum fyri eyguni.
text: #000006
text: – Men endamálið er eisini at savna sunnudagsskúlalærarar og juniorleiðarar. Tí rørslan er stór, og vit eru spjødd um alt landið. Tí haldi eg tað hava sera stóran týdning, at allir leiðarar fáa høvi at koma saman fyri at kunna sparra um ymiskt, sum rørir seg. Eisini tí tey ymisku arbeiðini ikki øll hava tær somu avbjóðingarnar, sigur Erla.
text: #000008
text: Eftir ein góðan morgunmat klokkan 9.30 verður ráðstevnan sett stundisliga klokkan 10, og síðani hevur Torben Østermark tveir fyrilestrar. Tann fyrri snýr seg um myndatalu í Bíbliuni og hvat vit kunnu læra av tí. Hvussu kunnu vit dagføra okkara boðan, uttan at taka nakað frá góða gamla boðskapinum og bíbliusøgunum? Tann seinni eitur ”Sami boðskapur í eini visuellari tíð”. Hvussu siga vit tað sama, tá nútíðarmenniskju ”lurta” við eygunum? Megna vit at bera ein boðskap við orðum, tá nærum øll børn nú brúka skíggjar?
text: #000009
text: Seinnapartin kunnu luttakararnir velja tvær av fýra spennandi verkstovum, og ein nýtist ikki at velja, fyrrenn stevnan er byrjað. Torben Østermark hevur tvær verkstovur. Tann fyrra snýr seg um alskyns visuell hjálparamboð, so sum “talu-máli-talvu”, gykling, ballónir og so framvegis. Tann seinna snýr seg um, hvussu nógvan boðskap ein kann fáa burturúr einum einstøkum pappírsarki.
text: #000010
text: Men onnur kveikjandi fólk sleppa eisini framat. Kristian Martin Petersen hevur eina verkstovu, ið hann nevnir “Gerandisdagurin í sunnudagsskúlanum” – um at fanga lurtaran við góðu søguni og eins og Jesus møta børnunum í eygnahædd. Fjórði valmøguleikin er eisini ein sera viðkomandi verkstova við Annelisu Rasmussen, ið snýr seg um leiðslu í sunnudagsskúlaarbeiðnum. Hvussu fær leiðarin fólk við sær? Hvussu fáa tær ymsu styrkirnar í spæl, hvussu skapa ognarskap fyri arbeiðnum og hvussu loysa trupulleikar konstruktivt?
text: #000011
text: Gev gætur, at verkstova 1 og 3 eru fyrst, og síðani verkstova 2 og 4!
text: #000012
text: Áðrenn ráðstevnan endar klokkan 16.30, verður ein felags sangverkstova fyri øll, har luttakararnir syngja bæði kendar og minni kendar sunnudagsskúla- og juniorsangir saman.
text: #000013
text: Ráðstevnan er sum nevnt fyri SIMBA-sunnudagsskúlalærarar og juniorleiðarar, og hon verður leygardagin 28. september frá klokkan 9.30 á morgni.
text: #000015
text: Alt tiltakið fer fram í nýggju høllini í Leguhúsinum í Nesvík og matarsalinum (restin av leguhúsinum verður ikki nýtt), og nýggja inngongdin (við høllina) verður nýtt!
text: #000016
text: Ráðstevnan er ókeypis, men neyðugt er at tekna seg á mission.fo/tilmelding, og seinasta freist er í dag, 23. september!
text: #000017
text: Myndir: Methøg luttøka á Manslegun
text: #000018
text: Høvuðsstýrið havt fund við nýggjum formanni, aðalskrivara og stýrislimi
text: #000021
text: Høvuðsstýrið í Heimamissiónini hevði fund í kvøld við nýggjum formanni, aðalskrivara og stýrislimi. Heri Kjærbo er nýggjur formaður í høvuðsstýrinum, Hjalmar Hansen nýggjur stýrislimur og Jákup Brúsá ...
text: #000022
text: Í farnu viku lýsti Nes prestagjald við ungdómsgudstænastu í Fríðrikskirkjuni leygarkvøldið 3. juni, í samráð við ungdómsarbeiðið í missiónshúsinum Tabor á Toftum. Tá dagurin nærkaðist og veðurmennirni...
text: #000023
text: Fótbóltsdystur millum Glóð og UGM
text: #000024
text: Síðsta fríggjakvøld samlaðust umleið 90 ung á ungdómsmøti á Glyvrum. Glóð, ungdómsarbeiðið úr Leirvík og Gøtu, var og vitjaði. Kvøldið byrjaði við einum ungdómsmøti, har Andrias Magnussen hevði eina t...
text: #000025
text: Í dag, 4. juni 2023 eru júst 10 ár liðin síðani Símun Persson Jacobsen tók við sum formaður í høvuðsstýrinum fyri Kirkjuligu Heimamissiónina. Hetta er samstundis seinasti dagur hjá Símuni sum formanni...
text: #000026
text: 16. mai var stýrisfundur settur á skrá hjá stýrinum fyri Leirvíkar missiónshús. Tá Jørgen Andreasen, sum er formaður fyri stýrið, er sjómaður, kann við hvørt vera neyðugt at hava slíkar fundir umvegis...
text: #000027
text: Vit nýta cookies á okkara síðu.Tú kanst lesa meira um nýtsluna av cookies og sløkkja tær á stillingunum Góðtak allar cookies Góðtak bert neyðugar cookies
text: #000031
text: Vit nýta cookies á okkara síðu.
text: #000032
text: Tú kanst lesa meira um nýtsluna av cookies og sløkkja tær á stillingunum
text: #000033
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000035
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000036
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000038
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000039
text: Hesar cookies hjálpa okkum at betra síðuna við tíðini.
text: #000040
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000041
text: Les meira um okkara cookie politikk her
text: #000042